**Ministru kabineta rīkojuma projekta “Par Izglītības un zinātnes ministrijas**

**valdījumā esošo valsts nekustamo īpašumu nodošanu Finanšu ministrijas valdījumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Ministru kabineta 2006.gada 9.maija rīkojuma Nr.319 “Par Valsts nekustamā īpašuma vienotas pārvaldīšanas un apsaimniekošanas koncepciju” 8.3.3.apakšpunktu valsts nekustamos īpašumus, kas netiek izmantoti izglītības un zinātnes funkciju nodrošināšanai, jānodod Finanšu ministrijas valdījumā un valsts akciju sabiedrības “Valsts nekustamie īpašumi” pārvaldīšanā.Pamatojoties uz Ministru kabineta 2015.gada 26.maija sēdes protokollēmumu (protokols Nr.26, 29.§), tika pieņemts Izglītības un zinātnes ministrijas (turpmāk – ministrija) izstrādātais Ministru kabineta rīkojums par Rīgas Pārdaugavas profesionālās vidusskolas likvidāciju ar 2015.gada 1.septembri un dots uzdevums ministrijai kopīgi ar Veselības ministriju, Kultūras ministriju un Finanšu ministriju vienoties par turpmāko rīcību ar likvidējamās Rīgas Pārdaugavas profesionālās vidusskolas pārvaldīšanā nodotajiem valsts nekustamajiem īpašumiem un iesniegt izskatīšanai Ministru kabinetā saskaņotu tiesību akta projektu.Ministru kabineta rīkojuma projekts “Par Izglītības un zinātnes ministrijas valdījumā esošo valsts nekustamo īpašumu nodošanu Finanšu ministrijas valdījumā” (turpmāk – rīkojuma projekts) ir izstrādāts, ņemot vērā 2015.gada 29.maijā un 3.jūnijā ministrijā organizētajās sanāksmēs, kurās piedalījās ministrijas, Kultūras ministrijas, Jaņa Rozentāla Rīgas Mākslas vidusskolas, Rīgas Doma kora skolas, Finanšu ministrijas, valsts akciju sabiedrības “Valsts nekustamie īpašumi” un Rīgas Stradiņa universitātes pārstāvji, panākto vienošanos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts paredz Rīgas Pārdaugavas profesionālās vidusskolas pārvaldīšanā un bilancē esošo valsts nekustamo īpašumu (nekustamā īpašuma kadastra Nr.0100 063 0124) – zemes vienību 10 127 m2 platībā (zemes vienības kadastra apzīmējums 0100 063 0124) un sešas būves (būvju kadastra apzīmējumi 0100 063 0124 001, 0100 063 0124 002, 0100 063 0124 003, 0100 063 0124 004, 0100 063 0124 005 un 0100 063 0124 007) – Slokas ielā 52A, Rīgā, un valsts nekustamo īpašumu (nekustamā īpašuma kadastra Nr.0100 063 0197) – zemes vienību 7 787 m2 platībā (zemes vienības kadastra apzīmējums 0100 063 0197) un divas būves (būvju kadastra apzīmējumi 0100 063 0197 001 un 0100 063 0197 002) – Kuldīgas ielā 9A, Rīgā (turpmāk kopā – valsts nekustamie īpašumi), kopā ar valsts nekustamo īpašumu ekspluatācijai nepieciešamajiem piederumiem, inženiertīkliem, inženierbūvēm un komunikācijām līdz 2015.gada 1.septembrim nodot Finanšu ministrijas valdījumā (valsts akciju sabiedrības “Valsts nekustamie īpašumi” pārvaldīšanā) un dod Finanšu ministrijai uzdevumu pārņemt no ministrijas valsts nekustamos īpašumus un normatīvajos aktos noteiktajā kārtībā ierakstīt zemesgrāmatās uz valsts vārda Finanšu ministrijas personā. Valsts nekustamais īpašums (nekustamā īpašuma kadastra Nr.0100 063 0124) Slokas ielā 52A, Rīgā, ir ierakstīts Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr.1000 0011 6884 uz valsts vārda ministrijas personā. Minētā valsts nekustamā īpašuma sastāvā esošās telpas 95,3 m2 platībā, pamatojoties uz 2014.gada 9.aprīļa Līgumu par neapdzīvojamo telpu nomu (Reģistrācijas Nr.4333-2014), ir iznomātas sabiedrībai ar ierobežotu atbildību “Rastriks” (konditorejas un kulinārijas izstrādājumu ražošanai) līdz 2015.gada 31.decembrim. Uz minētā valsts nekustamā īpašuma sastāvā esošās zemes vienības (zemes vienības kadastra apzīmējums 0100 063 0124) Slokas ielā 52A, Rīgā, atrodas būvju nekustamais īpašums (nekustamā īpašuma kadastra Nr.0100 563 0100) – transformatoru apakšstacija TP-1510 (būves kadastra apzīmējums 0100 063 0124 006) – Slokas ielā 52A, Rīgā, uz kuru īpašuma tiesības Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr.1000 0012 7165 ir nostiprinātas akciju sabiedrībai “Latvenergo”.Valsts nekustamais īpašums (nekustamā īpašuma kadastra Nr.0100 063 0197) Kuldīgas ielā 9A, Rīgā, ir ierakstīts Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr.1000 0027 8187 uz valsts vārda ministrijas personā. Minētais valsts nekustamais īpašums nav iznomāts. Uz minētā valsts nekustamā īpašuma sastāvā esošās zemes vienības (zemes vienības kadastra apzīmējums 0100 063 0197) Kuldīgas ielā 9A, Rīgā, atrodas būvju nekustamais īpašums (nekustamā īpašuma kadastra Nr.0100 563 0103) – transformatoru apakšstacija TP-966 (būves kadastra apzīmējums 0100 063 0197 003) – Kuldīgas ielā 9A, Rīgā, uz kuru īpašuma tiesības Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr.1000 0014 7876 ir nostiprinātas akciju sabiedrībai “Latvenergo”.Par valsts nekustamajiem īpašumiem nav ierosināti tiesvedības procesi.Valsts nekustamie īpašumi nav nepieciešami ministrijas un tās padotībā esošo iestāžu funkciju nodrošināšanai, līdz ar to, nododot tos Finanšu ministrijas valdījumā (valsts akciju sabiedrības “Valsts nekustamie īpašumi” pārvaldīšanā), ministrija tiks atbrīvota no tai neraksturīgu funkciju (nevajadzīgo valsts nekustamo īpašumu pārvaldīšanas) veikšanas. Gadījumā, ja valsts nekustamie īpašumi netiks nodoti Finanšu ministrijas valdījumā, ministrijai būs arī turpmāk jānodrošina to saglabāšana un aizsardzība no negatīvas ārējās vides iedarbības, t.sk., no trešo personu ļaunprātīgas rīcības, kas savukārt nozīmē finanšu un administratīvo resursu ieguldīšanu. Ņemot vērā Publiskas personas finanšu līdzekļu un mantas izšķērdēšanas novēršanas likuma 3.pantā ietverto principu, ka rīcībai ar valsts finanšu līdzekļiem un mantu jābūt lietderīgai, papildu līdzekļu ieguldīšana valsts nekustamajos īpašumos, kurus iestāde savu funkciju izpildei neplāno izmantot, nav lietderīga un neietilpst ne ministrijas, ne tās padotībā esošo iestāžu funkcijās.Ministrija ir saņēmusi Jaņa Rozentāla Rīgas Mākslas vidusskolas un Rīgas Doma kora skolas 2015.gada 3.marta vēstuli Nr.12 ar lūgumu nodot valsts nekustamos īpašumus abu minēto skolu funkciju nodrošināšanai. Kultūras ministrija 2015.gada 2.apīļa vēstulē Nr.5.7-1/1000 lūdz valsts akciju sabiedrību “Valsts nekustamie īpašumi” rezervēt valsts nekustamos īpašumus Jaņa Rozentāla Rīgas Mākslas vidusskolas un Rīgas Doma kora skolas vajadzībām.Tāpat ministrija ir saņēmusi Rīgas Stradiņa universitātes 2015.gada 12.marta vēstuli Nr.3-12/93/2015 ar lūgumu valsts nekustamos īpašumus nodot Rīgas Stradiņa universitātes īpašumā. Ņemot vērā iepriekš minēto, to, ka izstrādāt un īstenot politiku valsts nekustamo īpašumu pārvaldīšanas jomā ir Finanšu ministrijas funkcija, kā arī to, ka apsaimniekot un attīstīt valsts nekustamos īpašumus ir valsts akciju sabiedrības “Valsts nekustamie īpašumi” funkcija, valsts akciju sabiedrība “Valsts nekustamie īpašumi” 2015.gada 21.aprīļa vēstulē Nr.2/1/6673 ir informējusi ministriju, ka valsts akciju sabiedrības “Valsts nekustamie īpašumi” Īpašumu izvērtēšanas komisijas 2015.gada 9.aprīļa sēdē ir pieņemts lēmums pēc valsts nekustamo īpašumu pārņemšanas Finanšu ministrijas valdījumā un valsts akciju sabiedrības “Valsts nekustamie īpašumi” pārvaldīšanā” atbalstīt valsts nekustamo īpašumu rezervēšanu Jaņa Rozentāla Rīgas Mākslas vidusskolas un Rīgas doma kora skolas vajadzībām.2015.gada 29.maijā un 3.jūnijā ministrijā organizētajās sanāksmēs, kurās piedalījās ministrijas, Kultūras ministrijas, Jaņa Rozentāla Rīgas Mākslas vidusskolas, Rīgas Doma kora skolas, Finanšu ministrijas, valsts akciju sabiedrības “Valsts nekustamie īpašumi” un Rīgas Stradiņa universitātes pārstāvji, tika panākta vienošanās, ka valsts nekustamais īpašums (nekustamā īpašuma kadastra Nr.0100 063 0124) Slokas ielā 52A, Rīgā, pēc pārņemšanas Finanšu ministrijas valdījumā un valsts akciju sabiedrības “Valsts nekustamie īpašumi” pārvaldīšanā tiks nodots Jaņa Rozentāla Rīgas Mākslas vidusskolai un Rīgas doma kora skolai, noslēdzot attiecīgu līgumu (atsevišķs Ministru kabineta rīkojuma projekts par minētā valsts nekustamā īpašuma nodošanu Kultūras ministrijas valdījumā netiks virzīts). Savukārt, Finanšu ministrija un valsts akciju sabiedrība “Valsts nekustamie īpašumi” turpinās sarunas ar Rīgas Stradiņa universitāti par turpmāko rīcību ar valsts nekustamo īpašumu (nekustamā īpašuma kadastra Nr.0100 063 0197) Kuldīgas ielā 9A, Rīgā. |
| 3. | Projekta izstrādē iesaistītās institūcijas | Ministrija, Finanšu ministrija, valsts akciju sabiedrība “Valsts nekustamie īpašumi”, Kultūras ministrija, Jaņa Rozentāla Rīgas Mākslas vidusskola, Rīgas doma kora skola un Rīgas Stradiņa universitāte. |
| 4. | Cita informācija | Nav |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (euro) |
| **2016.** | **2017.** | **2018.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2015.) gadu | Izmaiņas, salīdzinot ar kārtējo (2015.) gadu | Izmaiņas, salīdzinot ar kārtējo (2015.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņā ar 2013.gada 18.septembra Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā, kas noslēgta starp Finanšu ministriju un valsts akciju sabiedrību “Valsts nekustamie īpašumi”, nosacījumiem īpašuma tiesību uz valsts nekustamo īpašumu reģistrēšanu zemesgrāmatā uz Latvijas valsts vārda Finanšu ministrijas personā nodrošinās valsts akciju sabiedrība “Valsts nekustamie īpašumi”, izdevumus sedzot no ieņēmumiem, kas gūti no tai pārvaldīšanā nodotajiem valsts nekustamajiem īpašumiem. |

**VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Jautājuma būtība ir saistīta ar ministrijas valdījumā esošo valsts nekustamo īpašumu valdītāja maiņu un to tālāku apsaimniekošanu, līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un Finanšu ministrija (valsts akciju sabiedrība “Valsts nekustamie īpašumi”). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz publiskās pārvaldes politiku.Ministru kabineta rīkojums “Par Izglītības un zinātnes ministrijas valdījumā esošo valsts nekustamo īpašumu nodošanu Finanšu ministrijas valdījumā” pēc apstiprināšanas Ministru kabinetā tiks publicēts oficiālajā izdevumā “Latvijas Vēstnesis”. |

Anotācijas II, IV un V sadaļa – projekts šīs jomas neskar.

Izglītības un zinātnes ministre M.Seile

Vizē:

Valsts sekretāra vietniece –

Izglītības departamenta direktore,

valsts sekretāra pienākumu izpildītāja E.Papule

08.06.2015 15:42

1607

M.Adamane

67047756, madara.adamane@izm.gov.lv